text: González Byass Amontillado del Duque VORS, vi blanc elaborat per González Byass de la zona Jerez-Xérès-Sherry (Espanya) | Vila Viniteca fundada 1932
  L'Amontillado del Duque VORS de González Byass té el seu origen a la solera de Tío Pepe, on va passar més de 4 anys, seguint el tradicional sistema de "solera y criaderas" sota "velo de flor". Després d'aquesta primera criança biològica, la flor va desaparèixer lentament i el vi va entrar a la solera de Viña AB, on va romandre 4 anys més en criança oxidativa, en contacte amb l'aire. Finalment va passar 22 anys més a la solera Del Duque, iniciada fa més de 300 anys a partir de 16 botes comprades al Duque de Medinaceli. El resultat és un amontillado molt vell, fosc i de nas punyent. Sec, vigorós, complex i amb un deliciós perfum etern. Ideal per acompanyar formatges curats.